Сярод дэлегатаў — бізнесмены, прадпрымальнікі, дэпутаты, настаўнікі і дырэктары школ. Госці са Славакіі наведалі спартыўxadныя аб’екты, брэсцкую сярэднюю агульнаадукацыйную школу №1, вытворчыя прадпрыемствы, музеі, Белавежскую пушчу і Брэсцкую крэпасць. У лістападзе ў Брэсце гасцявала дэлегацыя з горада-пабраціма Кувордэна з Нідэрландаў. Госці наведалі Брэсцкае аддзяленне Беларускай чыгункі. Пагутарылі яны і з прадстаўнікамі Фонду развіцця Брэсцкай крэпасці, чый праект “Брэст-2019” па стварэнні гістарычна-культурнага комплексу на пустуючых тэрыторыях, якія акаляюць мемарыяльны комплекс, даўно выклікае цікавасць у галандцаў. Справа ў тым, што ў Кувордэне таксама ёсць крэпасць, якая знаходзіцца ў гістарычнай частцы горада. Па выніках сустрэчы дамовіліся аб магчымасці пераняць галандскі досвед і атрымліваць практычныя кансультацыі па пытанні рэгенерацыі фартыфікацыйнай спадчыны.